આજે પાણીની ગુણવત્તાના અહેવાલ અને રૅન્કિંગ બહાર પાડ્યા બાદ પ્રેસ કૉન્ફરન્સને સંબોધન કરતાં પાસવાને જણાવ્યું હતું કે પાણીના નમૂનાઓનાં ૧૦ ધોરણો પર પરીક્ષણ કરાયું હતું જેમાં મુંબઈનું પાણી દરેક માપદંડમાંથી સફળ રીતે પસાર થયુ હતું એટલે કે મુંબઈના પીવાના પાણીની ગુણવત્તા કે શુદ્ધતા સૌથી સારી પુરવાર થઈ છે, જ્યારે રાજધાની દિલ્હીમાં પીવાના પાણીના નમૂના આ માપદંડની કસોટીમાં નિષ્ફળ સાબિત થતાં દિલ્હીમાં પીવાના પાણીની શુદ્ધતા સૌથી ખરાબ પુરવાર થઈ છે.